# Príkaz ministra č. 14/2024, ktorým sa zriaďuje Komisia na vyhodnotenie žiadostí o poskytnutie dotácií na podporu aktivít v pôsobnosti sekcie, v ktorej sú stredné školy

Gestorský útvar: sekcia stredných škôl a celoživotného vzdelávania

tel.: 02/593 74 277 ev. č.: 2024/11869:1-C2910

Minister školstva, výskumu, vývoja a mládeže podľa čl. 12 ods. 2 písm. b) piateho bodu a písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a podľa § 6c ods. 10 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a § 63a zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov vydáva tento príkaz:

### Čl. 1 Zriadenie komisie

1. Na zabezpečenie úloh Ministerstva školstva, výskumu, vývoja a mládeže Slovenskej republiky podľa § 6c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a § 63a zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov zriaďujem Komisiu na vyhodnotenie žiadostí o poskytnutie dotácií zo štátneho rozpočtu na podporu aktivít v pôsobnosti sekcie, v ktorej sú stredné školy.
2. Komisia podľa odseku 1 sa riadi štatútom uvedeným v prílohe.

### Čl. 2 Prechodné ustanovenie

Členovia Komisie Ministerstva školstva, vedy, výskumu a športu Slovenskej republiky na vyhodnotenie žiadostí o poskytnutie dotácií zo štátneho rozpočtu na podporu aktivít v pôsobnosti sekcie, v ktorej sú stredné školy, zriadenej príkazom ministra č. 51/2020 sa považujú za členov komisie podľa čl. 1 ods. 1.

### Čl. 3 Zrušovacie ustanovenie

Zrušuje sa príkaz ministra č. 51/2020, ktorým sa zriaďuje Komisia Ministerstva školstva, vedy, výskumu a športu Slovenskej republiky na vyhodnotenie žiadostí o poskytnutie dotácií zo štátneho rozpočtu na podporu aktivít v pôsobnosti sekcie, v ktorej sú stredné školy v znení príkazu ministra č. 49/2021.

### Čl. 4 Účinnosť

Tento príkaz nadobúda účinnosť 1. júna 2024.

**minister**

# Zoznam príloh

Príloha: Štatút Komisie na vyhodnotenie žiadostí o poskytnutie dotácií na  podporu aktivít v pôsobnosti sekcie, v ktorej sú stredné školy.

# Obsah

[Príkaz ministra č. 14/2024, ktorým sa zriaďuje Komisia na vyhodnotenie žiadostí o poskytnutie dotácií na podporu aktivít v pôsobnosti sekcie, v ktorej sú stredné školy 1](#_Toc166750913)

[Čl. 1 Zriadenie komisie 1](#_Toc166750914)

[Čl. 2 Prechodné ustanovenie 1](#_Toc166750915)

[Čl. 3 Zrušovacie ustanovenie 1](#_Toc166750916)

[Čl. 4 Účinnosť 2](#_Toc166750917)

[Zoznam príloh 3](#_Toc166750918)

[Obsah 4](#_Toc166750919)