# Štatút Komisie na vyhodnotenie žiadostí o poskytnutie dotácií na podporu aktivít v pôsobnosti sekcie, v ktorej sú stredné školy

### Čl. 1 Úvodné ustanovenie

Tento štatút upravuje činnosť a zloženie Komisie na vyhodnotenie žiadostí o poskytnutie dotácií na podporu aktivít v pôsobnosti sekcie, v ktorej sú stredné školy (ďalej len „komisia“).

### Činnosť komisie

1. Komisia vyhodnocuje žiadosti o poskytnutie dotácií zo štátneho rozpočtu (ďalej len „žiadosť“) podané bez výzvy a žiadosti podané na základe výzvy na podporu aktivít v pôsobnosti sekcie, v ktorej sú stredné školy, podľa

a) § 6c ods. 1 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov,

b) § 63a ods. 1 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov.

1. Komisia navrhuje ministrovi školstva, výskumu, vývoja a mládeže (ďalej len „minister“) poskytnutie dotácie alebo neposkytnutie dotácie. Ak komisia navrhne poskytnutie dotácie, navrhne aj jej výšku.

### Zloženie komisie

1. Ak komisia vyhodnocuje žiadosti podľa čl. 2 ods. 1 písm. a) podané bez výzvy alebo žiadosti podľa čl. 2 ods. 1 písm. b) podané na základe výzvy, skladá sa z
2. predsedu, ktorým je vedúci zamestnanec na prvom stupni riadenia organizačného útvaru, v ktorého pôsobnosti sú stredné školy (ďalej len „príslušný útvar“),
3. ďalších členov, ktorými sú
4. traja zamestnanci príslušného útvaru,
5. zamestnanec organizačného útvaru, v ktorého pôsobnosti je financovanie regionálneho školstva.
6. Ak komisia vyhodnocuje žiadosti podľa čl. 2 ods. 1 písm. a) podané na základe výzvy, skladá sa z
7. predsedu, ktorým je štátny tajomník I.,
8. podpredsedu, ktorým je vedúci zamestnanec na prvom stupni riadenia príslušného útvaru,
9. ďalších členov, ktorými sú
10. traja zamestnanci príslušného útvaru,
11. zamestnanec organizačného útvaru, v ktorého pôsobnosti je národnostné a inkluzívne vzdelávanie,
12. zamestnanec organizačného útvaru, v ktorého pôsobnosti je financovanie regionálneho školstva,
13. zamestnanec organizačného útvaru, v ktorého pôsobnosti je rozpočtová kapitola Ministerstva školstva, výskumu, vývoja a mládeže Slovenskej republiky (ďalej len „ministerstvo“),
14. zamestnanec organizačného útvaru, v ktorého pôsobnosti je kontrola plnenia úloh štátnej správy podľa zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov,
15. zamestnanec organizácie zriadenej ministerstvom podľa obsahového zamerania výzvy.
16. Členov podľa odseku 1 písm. b) a odseku 2 písm. c) vymenúva a odvoláva minister na návrh vedúceho zamestnanca príslušného útvaru.
17. Členstvo v komisii je dobrovoľné; to neplatí, ak ide o predsedu a podpredsedu. Členstvo v komisii je nezastupiteľné, čestné a bez nároku na odmenu.
18. Členstvo v komisii zaniká
19. skončením vykonávania funkcie, s ktorou je spojená funkcia predsedu alebo podpredsedu,
20. skončením štátnozamestnaneckého pomeru v služobnom úrade ministerstva alebo preložením do iného organizačného útvaru alebo do iného služobného úradu,
21. skončením pracovnoprávneho vzťahu s organizáciou podľa odseku 2 písm. c) šiesteho bodu,
22. právoplatným odsúdením za spáchanie úmyselného trestného činu alebo právoplatným odsúdením za spáchanie trestného činu z nedbanlivosti, ak výkon trestu odňatia slobody nebol podmienečne odložený,
23. doručením písomného oznámenia predsedovi o vzdaní sa funkcie člena, ak nejde o predsedu alebo o podpredsedu; funkcia člena zaniká dňom doručenia písomného oznámenia člena o vzdaní sa funkcie člena alebo dňom uvedeným v tomto oznámení,
24. odvolaním aj bez uvedenia dôvodu; to neplatí, ak ide o predsedu a podpredsedu,
25. obmedzením spôsobilosti na právne úkony,
26. smrťou alebo vyhlásením za mŕtveho.

### Úlohy členov a tajomníka

1. Predseda najmä
2. zodpovedá za činnosť komisie,
3. zodpovedá za objektívnosť pri hodnotení žiadostí,
4. predkladá ministrovi zápisnicu zo zasadnutia.
5. Podpredseda zastupuje predsedu počas jeho neprítomnosti v rozsahu jeho práv a povinností.
6. Člen najmä
7. plní úlohy určené predsedom a úlohy vyplývajúce z uznesenia,
8. zúčastňuje sa na zasadnutiach,
9. vyhodnocuje žiadosti,
10. predkladá návrhy a podnety, ktoré sa týkajú činnosti komisie.
11. Komisia má tajomníka, ktorého vymenúva a odvoláva predseda. Tajomník nie je členom komisie. Tajomníkom je zamestnanec príslušného útvaru. Tajomníka možno vymenovať pre konkrétnu výzvu alebo pre okruh žiadostí podávaných bez výzvy.
12. Tajomník najmä
13. organizačne, administratívne a technicky zabezpečuje činnosť komisie,
14. pripravuje podklady pre prácu komisie podľa pokynov predsedu,
15. zabezpečuje komunikáciu a kontakt so žiadateľmi, najmä prijíma a eviduje žiadosti,
16. plní ďalšie úlohy súvisiace s činnosťou komisie podľa požiadavky predsedu a úlohy vyplývajúce z uznesenia.

### Zasadnutie komisie

1. Komisia zasadá podľa potreby.
2. Zasadnutie zvoláva a riadi predseda; v jeho neprítomnosti podpredseda alebo člen komisie podľa čl. 3 ods. 1 určený predsedom. Tajomník zašle pozvánku s programom spolu s pokladmi potrebnými na prerokovanie navrhnutých bodov programu najmenej päť pracovných dní pred zasadnutím.
3. Účasť členov na zasadnutí je povinná. Ak sa člen nemôže z vážnych dôvodov zúčastniť zasadnutia, túto skutočnosť oznámi v dostatočnom časovom predstihu tajomníkovi.
4. Zasadnutie možno uskutočniť aj prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti členov.
5. Komisia je uznášaniaschopná, ak je prítomná nadpolovičná väčšina všetkých členov; za prítomného sa považuje aj člen, ktorý sa na zasadnutí zúčastňuje podľa odseku 4. Ak komisia nie je uznášaniaschopná do 30 minút od začiatku zasadnutia, predseda komisie zvolá nové zasadnutie.
6. Komisia zasadá podľa programu schváleného predsedom. Člen môže na začiatku zasadnutia navrhnúť zmenu programu. O návrhu na zmenu programu rozhoduje predseda.
7. Zasadnutie je neverejné. Na zasadnutí sa zúčastňujú členovia a tajomník. Predseda môže na zasadnutie prizvať inú osobu na základe návrhu člena. Pri nejasnostiach pri vyhodnocovaní žiadostí môže predseda v odôvodnenom a hlasovaním schválenom prípade požiadať preukázateľnou formou žiadateľa o objasnenie už predloženej žiadosti.

### Prijímanie uznesení

1. Komisia prijíma svoje závery formou uznesenia. Uznesenie je pre členov záväzné a pre ministra má odporúčací charakter. Uznesenie je prijaté, ak za jeho prijatie hlasuje nadpolovičná väčšina prítomných členov, ak odsek 4 neustanovuje inak. Pri rovnosti hlasov rozhoduje hlas predsedu.
2. Uznesenie obsahuje návrh na rozhodnutie ministra o
3. poskytnutí dotácie s uvedením jej výšky alebo
4. neposkytnutí dotácie spolu s dôvodom jej neposkytnutia.
5. Ak komisia zistí, že žiadateľ predložil nepravdivé informácie a skutočnosti, navrhne ho vylúčiť z možnosti získať dotáciu.
6. V odôvodnenom prípade možno na základe rozhodnutia predsedu hlasovať elektronicky. Pri elektronickom hlasovaní tajomník elektronicky zašle členom podklady potrebné na vyhodnotenie žiadosti. Členovia svoje vyjadrenia zasielajú na adresu elektronickej pošty určenú tajomníkom v lehote určenej predsedom, ktorá je najmenej tri pracovné dni. Závery komisie sú pri elektronickom hlasovaní prijaté, ak sa za ich prijatie vyjadrila nadpolovičná väčšina všetkých členov v lehote určenej predsedom.

### Zápisnica

1. Tajomník vypracuje zápisnicu zo zasadnutia do siedmich pracovných dní od skončenia zasadnutia. Zápisnicu schvaľuje predseda. V zápisnici sa uvádzajú
2. program,
3. uznesenia a prípadné pripomienky členov,
4. zoznam žiadateľov, ktorým sa navrhuje poskytnutie dotácie a jej výška,
5. zoznam žiadateľov, ktorým sa navrhuje neposkytnutie dotácie, s uvedením dôvodu jej neposkytnutia.
6. Ak sa hlasovalo elektronicky podľa čl. 6 ods. 4, tajomník po ukončení elektronického hlasovania vypracuje o elektronickom hlasovaní zápisnicu, ktorú schvaľuje predseda. Zápisnicu doručí tajomník členom do siedmich pracovných dní odo dňa ukončenia elektronického hlasovania. Zápisnica obsahuje okrem náležitostí podľa odseku 1 aj lehotu na hlasovanie.
7. Zápisnicu predloží predseda komisie ministrovi do desiatich pracovných dní odo dňa zasadnutia alebo odo dňa uplynutia lehoty na elektronické hlasovanie.

### Konflikt záujmov

1. Podpredseda a člen je povinný oznámiť predsedovi vznik konfliktu záujmov bezodkladne po tom, ako sa o ňom dozvie. Tento člen sa na ďalších úkonoch komisie v rámci hodnotenia dotknutej žiadosti nezúčastňuje.
2. Predseda je povinný oznámiť ostatným členom vznik konfliktu záujmov bezodkladne po tom, ako sa o ňom dozvie. Predseda sa na ďalších úkonoch komisie v rámci hodnotenia dotknutej žiadosti nezúčastňuje.
3. Medzi skutočnosti nasvedčujúce konfliktu záujmov patria najmä
4. príbuzenský vzťah[[1]](#footnote-1)) so žiadateľom, so štatutárnym orgánom žiadateľa, s kontrolným orgánom žiadateľa alebo s dozorným orgánom žiadateľa,
5. členstvo v štatutárnom orgáne, v kontrolnom orgáne, v dozornom orgáne alebo v poradnom orgáne žiadateľa,
6. vlastnícke, akcionárske, opčné alebo iné obdobné práva vzťahujúce sa k žiadateľovi,
7. pracovný pomer alebo obdobný pracovnoprávny vzťah so žiadateľom,
8. vykonávanie poradenských služieb alebo konzultačných služieb členom komisie pre žiadateľa,
9. členstvo v organizácii, ktorej činnosť je financovaná žiadateľom,
10. príjmy alebo výhody finančnej povahy alebo nefinančnej povahy od žiadateľa.

### Mlčanlivosť

* 1. Členovia a tajomník zachovávajú mlčanlivosť o všetkých skutočnostiach, o ktorých sa dozvedeli pri výkone svojej funkcie v komisii alebo v súvislosti s ňou alebo pri hodnotení žiadostí alebo v súvislosti s ním; túto povinnosť majú aj po skončení výkonu funkcie člena alebo tajomníka.
  2. Dôvernými skutočnosťami na účel činnosti komisie nie sú
     1. skutočnosti, ktoré sa bez porušenia zásady mlčanlivosti stali verejne známymi,
     2. informácie získané oprávnene inak ako v súvislosti s výkonom funkcie v komisii, s výkonom funkcie tajomníka alebo výkonom funkcie hodnotiteľa.

### Záverečné ustanovenie

Zmeny a doplnenia tohto štatútu sa vykonávajú príkazom ministra.

## Obsah

[Štatút Komisie na vyhodnotenie žiadostí o poskytnutie dotácií na podporu aktivít v pôsobnosti sekcie, v ktorej sú stredné školy 1](#_Toc166751346)

[Čl. 1 Úvodné ustanovenie 1](#_Toc166751347)

[Čl. 2 Činnosť komisie 1](#_Toc166751348)

[Čl. 3 Zloženie komisie 1](#_Toc166751349)

[Čl. 4 Úlohy členov a tajomníka 2](#_Toc166751350)

[Čl. 5 Zasadnutie komisie 3](#_Toc166751351)

[Čl. 6 Prijímanie uznesení 4](#_Toc166751352)

[Čl. 7 Zápisnica 4](#_Toc166751353)

[Čl. 8 Konflikt záujmov 5](#_Toc166751354)

[Čl. 9 Mlčanlivosť 5](#_Toc166751355)

[Čl. 10 Záverečné ustanovenie 5](#_Toc166751356)

[Obsah 6](#_Toc166751357)

1. ) § 116 Občianskeho zákonníka. [↑](#footnote-ref-1)